open-index/open-wikipedia-markdown huggingface dataset:
איוואן הלגרה

**איוואן הלגרה בוחיה** (בספרדית: **Iván Helguera Bujía**; נולד ב-28 במרץ 1975 בסנטאנדר, ספרד) הוא כדורגלן עבר ספרדי, ששיחק בעמדת הבלם.

## ביוגרפיה

איוואן הלגרה נולד וגדל בסנטנדר, בירת קנטבריה שבצפון ספרד. הוא החל לשחק בקבוצת הילדים של ראסינג סנטאנדר, הקבוצה המקומית הבכירה, אך כשהגיע לגיל בוגרים שוחרר בעקבות מחסור בכישרון וביכולת, והחל לשחק בקבוצת רווילה הקטנה שבמחוז קסטיליה ולאון. התבלטותו בליגות הנמוכות הובילה לרכישתו על ידי אלבסטה, ששיחקה באותם ימים בליגה השנייה. כעבור כשנה, במהלך עונת 1996/97, תפס הלגרה מקום בהרכב הקבוצה הראשונה, הבריק ביכולתו במרכז הקישור, וכעבור 14 משחקי ליגה בלבד הוא אותר ונרכש על ידי מועדון הכדורגל האיטלקי, רומא.

ברומא הלגרה צבר ניסיון, שיפר את יכולותיו ההגנתיות ואף זכה לחלוק בחדר עם פרנצ'סקו טוטי. שמונה הופעות רשם הלגרה בסרייה א' במשך עונה היחידה באיטליה עונת 1997/98, שלאחריה חזר לספרד, הפעם לאספניול. עונה טובה במדי הקבוצה מברצלונה, במהלכה ערך 38 הופעות בהן כבש שני שערים, הובילו לזימונו של הלגרה לנבחרת הלאומית, בה ערך הופעת בכורה בנובמבר 1998, במשחק ידידות נגד נבחרת איטליה.

בקיץ 1999 עבר הלגרה מאספניול לריאל מדריד תמורת 7.6 מיליון דולר. בעונותיו הרבות במועדון, בו זכה בתארים רבים כגון ליגת האלופות פעמיים והליגה הספרדית. בשורותיה של מדריד הרבה לשחק כבלם. בקיץ 2007 עבר לוולנסיה, בה חתם על חוזה לשלוש שנים.

הלגרה עזב את ולנסיה בקיץ 2008 ומאז לא שיחק במסגרת סדירה. למרות התעניינות בהצטרפותו של הלגרה מצידן של דינמו בוקרשט ולוס אנג'לס גלאקסי, הודיע השחקן על פרישה ממשחק פעיל בשנת 2009.

## קישורים חיצוניים

* איוואן הלגרה, באתר ONE

## הערות שוליים

קטגוריה:כדורגלני אלבסטה
קטגוריה:כדורגלני ולנסיה
קטגוריה:כדורגלני אספניול
קטגוריה:כדורגלני רומא
קטגוריה:כדורגלני ריאל מדריד
קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני נבחרת ספרד
קטגוריה:סנטנדר: כדורגלנים
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:ספרדים שנולדו ב-1975
חמדת ימים

**חמדת ימים** הוא כינוי ליום השבת המופיע בתפילת השבע של שבת.
יוסבה אצ'בריה

**יוסבה אנדוני אצ'בריה ליסרדי** (בספרדית: **Joseba Andoni Etxeberria Lizardi**; נולד ב-5 בספטמבר 1977) הוא כדורגלן עבר ספרדי ממוצא בסקי וכיום מאמן כדורגל.
## קריירה
אצ'בריה החל את הקריירה שלו בריאל סוסיאדד ב-1994, ואחרי שבעה משחקים עבר לאתלטיק בילבאו תמורת שלושה מיליון אירו. בעקבות העברה זו היה אצ'בריה לשחקן היקר ביותר בספרד מתחת לגיל 18. זמן מה לאחר העברתו לבילבאו, מונה לקפטן שני של הקבוצה.

בבילבאו קיבל אצ'בריה את הכינוי "El Gallo" (התרנגול) עקב הנוכחות הרבה שלו ברחבת היריב.

אחרי שהיה מלך השערים באליפות העולם לנוער ב-1995, זומן אצ'בריה לנבחרת ספרד. בנבחרת ספרד שיחק אצ'בריה למעלה מ-50 משחקים וכבש 12 שערים. אצ'בריה השתתף עם הנבחרת במונדיאל 1998, ביורו 2000 וביורו 2004.

## קישורים חיצוניים

* פרופיל השחקן באתר הרשמי של אתלטיק בילבאו

קטגוריה:קשרי כדורגל ספרדים
קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:קשרי כדורגל בסקים
קטגוריה:כדורגלנים בסקים
קטגוריה:חלוצי כדורגל בסקים
קטגוריה:כדורגלני ריאל סוסיאדד
קטגוריה:כדורגלני אתלטיק בילבאו
קטגוריה:כדורגלני נבחרת ספרד
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:כדורגלני יורו 2004
קטגוריה:מאמני כדורגל ספרדים
קטגוריה:ספרדים שנולדו ב-1977
לולאו

**לולאו** (שוודית: **Luleå**, ) היא עיר הבירה של מחוז נורבוטן (Norrbottens län), המחוז הצפוני ביותר בשוודיה. העיר יושבת בפתחו של הנהר לוּלֵה (Lule älv) ומתגוררים בה 56,749 תושבים.

## גאוגרפיה
לולאו נמצאת בצפון הרחוק של שוודיה, כ-110 ק"מ מדרום לחוג הארקטי בקו הרוחב 65°38'18" צפון ו-22°9'46" מזרח ונמצאת בקצה הצפוני של הים הבלטי. האקלים בה קריר, עם חורף קר וקיץ קצר וחמים, והטמפרטורה השנתית הממוצעת היא 1.3°+ צלזיוס. כמות המשקעים השנתית הממוצעת היא 490 מ"מ, והמשקעים יורדים במשך כל חודשי השנה.

## היסטוריה
לולאו מוזכרת בפעם הראשונה ב-1327 והיא הייתה ממוקמת אז באזור העיר העתיקה של היום, מספר קילומטרים מהעיר המודרנית. העיר התפתחה לעיר שוק ומרכז דתי של כמעט כל אזור הצפון. כבר במאה ה-14 נבנתה במקום כנסיית אבן, הגדולה ביותר מצפון לאופסלה - ומסביבה נבנה כפר כנסייה. ב-1621 קיבל המקום מעמד של עיר. עם השנים נעשה קשה יותר להגיע מהמקום לנמל ובשנת 1649 עברו התושבים למקום העיר הנוכחית, 11 ק"מ דרום מזרח משם, בשעה שהכפר הכנסייתי נשמר ונקרא Gammalstad (העיר הישנה). חשיבותה של לולאו כנמל ומקום מסחר גדלה, וב-1780 גרו בעיר 730 תושבים.

ב-1887 התרחשה שרפה גדולה בעיר, שכמעט כילתה את כולה. השלמת מסילת הברזל מערבה לעיירה יליווארה (Gällivare) ב-1891, ומאוחר יותר צפונה לקירונה, תרמה לצמיחת העיר למעמד של העיר החשובה ביותר בצפון שוודיה. בסביבות 1900, עמדה אוכלוסיית לולאו על כ-9,000 תושבים.

במחצית הראשונה של המאה ה-20, הואטה הגדילה, עם הנהירה לערים הגדולות, אבל עם הקמת מפעל מסילות ברזל במקום בשנת 1940 הואצה גדילת העיר שוב.

## כלכלה ותשתית
לולאו היא מרכז כלכלי חשוב בצפון שוודיה. מעבר לכך, לולאו היא גם מושב הבישוף הלותרני ובה נמצאת האוניברסיטה הטכנית שהיא הצפונית ביותר בסקנדינביה (Luleå Tekniska Universitet). התעשייה הגדולה ביותר היא תעשיית מסילות הברזל.

ללולאו קשרי תחבורה טובים ויש בה גם שדה תעופה (Kallax). מלולאו יוצא כביש חד מסלולי לעיר הצבאית בודן הנמצאת 35 ק"מ צפון לעיר, דרכה עוברת גם מסילת הברזל לכיוון Gällivare, והלאה צפונה לכיוון ונורווגיה. העיר יושבת על הכביש המהיר E4.

## ערים תאומות
* 

## קישורים חיצוניים

* 
* 

קטגוריה:שוודיה: ערים
קטגוריה:שוודיה: ערי חוף
קטגוריה:לפלנד
אבוב פיקולו

שמאל|ממוזער|250px|אבוב פיקולו
**אַבּוּב פִּיקוֹלוֹ** הוא כלי נשיפה מעץ ממשפחת האבובים בעל לשונית כפולה, הנחשב לכלי הקטן ביותר ובעל הצליל הגבוה ביותר במשפחה זו. מנעדו של אבוב הפיקולו הגבוה, בדרך כלל בטרצה קטנה או בקוורטה מזה של האבוב, הופך אותו לחבר הסופרנינו במשפחת האבוב.

אבובי פיקולו מיוצרים בדרך כלל על ידי יצרני האבוב הצרפתיים פ. לורה (F. Lorée) ומריגו (Marigaux), וכן על ידי יצרני האבוב האיטלקיים פטריקולה (Fratelli Patricola). בעוד שלורה מכנה את דגמה "אבוב פיקולו", מריגו ופטריקולה מכנים את דגמיהם "אבוב מוזט" (Oboe Musette), ככל הנראה בשל צלילו הצפצפני והבהיר של אבוב הפיקולו. נכון ל-2018, כלי חדש נמכר בכ-8,000 דולר.

השימוש באבוב הפיקולו הוא נדיר וייחודי, ומתבצע בעיקר במוזיקה קאמרית ובחוגי אוונגרד, שבהם הוא מוערך בשל גוון הצליל הייחודי שלו. היצירות המוזיקליות הידועות ביותר הדורשת אבוב פיקולו הן הקונצ'רטו לאבוב ולתזמורת מס. 2 מאת המלחין ברונו מאדרנה, והסולו לכלי אבוב מאת אותו מלחין.

## קישורים חיצוניים

* 

קטגוריה:כלי נשיפה מעץ
סמל מרוקו

**[[סמל]] [[מרוקו]]** נקבע רשמית כסמל המדינה ב-14 באוגוסט 1957. הסמל עוצב על ידי הגרפיקאים גותייה והיינו (Gauthier ו-Hainaut).

הסמל הוא שלט אצולה שבחלקו התחתון מצויר פנטגרם ירוק על רקע אדום, במרכז השלט מצוירים הרי האטלס ומאחוריהם זורחת השמש.

מעל שלט האצולה מצויר כתר המסמל את בית המלוכה.

לסמל שני אריות תומכים.

תחת הסמל, על רצועת קלף כתוב בערבית: 

## ראו גם

## קישורים חיצוניים

מרוקו

קטגוריה:מרוקו: סמלים לאומיים
מרוקו
מרוקו
קטגוריה:אריות בסמלי מדינות
ליגת העל הלטבית

ה**וירסליגה** (בלטבית: **Virslīga**) היא ליגת הכדורגל הבכירה בלטביה. הליגה הוקמה בשנת 1927, והופסקה לאחר כיבוש לטביה על ידי ברית המועצות. בשנת 1992 חודשה הליגה, לאחר קבלת העצמאות של לטביה. הליגה מתחילה מדי שנה בחודש מרץ, ומסתיימת בחודש נובמבר.

בליגה משחקות 10 קבוצות. כל קבוצה משחקת 4 משחקים נגד כל קבוצה אחרת בליגה. בתום העונה, הקבוצה החלשה בטבלה יורדת לליגה הלטבית השנייה והקבוצה המובילה בטבלת הליגה השנייה עולה לליגה הבכירה. בנוסף, הקבוצה הלפני אחרונה בליגה הבכירה והקבוצה השנייה בליגה השנייה משחקות שני משחקי גומלין. המנצחת משחקת בעונה שלאחר מכן בליגה הבכירה ואילו המפסידה משחקת בליגה השנייה.

## הקבוצות בליגה
להלן הקבוצות המתמודדות בליגת העל הלטבית בעונת 2026:

## היסטוריה
### אליפות הכדורגל של ריגה (1908 - 1915)

### אליפות לטביה בכדורגל (1922 - 1944)

### אליפות לטביה הסובייטית (1946 - 1991)

בזמן שליטת ברית המועצות בלטביה אחרי מלחמת העולם השנייה, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות הלטביות לא הצליחו להעפיל לליגה הבכירה, למעט קבוצה לטבית אחת - דאוגבה ריגה שהצליחה לשחק בליגת העל הסובייטית במשך 7 עונות (לא רצופות) בין 1949 ל-1962, ולא זכתה להצלחה.

#### טבלת אלופות הליגה האזורית של לטביה הסובייטית (1946 - 1990)
* קבוצה המסומנת ב**כתב מודגש** זכתה בגביע הלטבי הסובייטי באותה העונה והשלימה דאבל מקומי

#### טבלת אליפויות הליגה הסובייטית האזורים לפי קבוצה
אלו הקבוצות שזכו באליפויות המקומיות בלטביה הסובייטית בין השנים 1946 - 1990.

### לאחר התפרקות ברית המועצות (החל מ-1991)
לאחר שלטביה החזירה עצמאות מלאה באוגוסט 1991, התאחדות הכדורגל הלטבית העצמאית החדשה (LFF), החליטה להכיר במפעל ה-"Virslīga". באותה העונה הפכה ההתאחדות לחברה רשמית בפיפ"א ואופ"א, והליגה מתקיימת מאז. סקונטו ריגה היא שיאנית האליפויות עד היום עם 15 אליפויות לטביה (מתוכם 14 ברציפות מ-1991 ועד 2004) למרות שהקבוצה התפרקה ב-2016. הפורמט השתנה מספר פעמים ומספר הקבוצות בליגה נע בין 8 ל-10. בפעם האחרונה חל שינוי כאשר הליגה הוגדלה מ-9 ל-10 קבוצות בסוף עונת 2019.

## אלופות ליגת העל הלטבית לפי עונות (1991 ואילך)
* קבוצה המסומנת ב**כתב מודגש** זכתה בגביע הלטבי באותה העונה והשלימה דאבל מקומי

## טבלת אליפויות לפי קבוצה
אליפויות בטבלה זו הן אליפויות בליגה של לטביה העצמאית בלבד (1922 - 1944, ו-1991 עד היום). קבוצות המסומנות ב**כתב מודגש** משחקות בליגה העליונה של לטביה נכון ל-2020. קבוצות המסומנות ב*כתב נטוי* התפרקו או התאחדו לכדי קבוצה אחרת.

## קישורים חיצוניים

* 

## הערות שוליים

קטגוריה:לטביה: כדורגל
לטביה
קטגוריה:תחרויות כדורגל בלטביה
רובעי לונדון

250px|ממוזער|מפת רובעי לונדון כחלק מבריטניה
אזור לונדון רבתי מחולק ל-32 **[[רובע|רבעים]]** (באנגלית: **London boroughs**). כל אחד ואחד מה"רבעים" מהווה למעשה מחוז של הממלכה המאוחדת. מחוזות אלה גדולים בשטחם ובאוכלוסיותם, ומחולקים לרוב למספר אזורי בחירה לפרלמנט הבריטי. במחוזות נמצאות ערים רבות וכפרים רבים שהיו בעבר פרוורים של לונדון, וכיום הפכו ל"שכונות" של לונדון, אף שעל פי גודלן ומספר תושביהן מדובר בערים לכל דבר.

12 מרבעים אלה, וכן הסיטי של לונדון מהווים את לונדון הפנימית. 20 הרבעים הנותרים מהווים את לונדון החיצונית.

## משמעות מנהלתית
כל אחד מהרבעים מנוהל על ידי מועצת הרובע הנבחרת מדי ארבע שנים.

וסטמינסטר ייחודית בעניין זה, מאחר שלה מעמד של עיר ולא של רובע, ולכן היא מנוהלת על ידי מועצת עיר.

המועצות אחראיות לניהול ענייני הרובע לרבות חינוך, עזרה סוציאלית, פינוי אשפה, ודאגה לגינון ולמצב הדרכים ברובע. מספר שירותים ציבוריים מנוהלים על ידי רשות לונדון רבתי במרוכז.

לכל אחד מהרבעים מעמד של מחוז באנגליה.

## היסטוריה

הרבעים הנוכחיים הוקמו ב-1 באפריל 1965 עם הקמת לונדון רבתי. הבחירות הראשונות למועצות הרבעים נערכו בשנת 1964.

בעקבות שינוי מנהלי זה אוחדו המחוזות והרבעים שהיו קיימים קודם לכן וחולקו מחדש. הרבעים קרוידון, וסט האם ואיסט האם בוטלו.

ב-1 באפריל 1986, עם ביטולה של מועצת לונדון רבתי קיבלו הרבעים את סמכויות המועצה. בשנת 2000, עם הקמת רשות העיר לונדון השיבו הרבעים לרשות את הסמכויות שקיבלו בשנת 1986.

הסיטי של לונדון מנוהלת על ידי גוף נפרד - האיגוד של לונדון.

## רשימת הרבעים

## קישורים חיצוניים

* מפה המקשרת לאתר של כל רובע ורובע

## הערות שוליים

*
קטגוריה:לונדון
קטגוריה:לונדון: גאוגרפיה
קטגוריה:לונדון: ממשל
ליגת העל הדנית

**ליגת העל הדנית** או **הסופרליגה הדנית** (בדנית: **Superligaen**) היא ליגת הכדורגל הבכירה בדנמרק. הספונסר הראשי של הליגה היא סקנדינביאן איירליינס סיסטם ולכן השם המסחרי של הליגה הוא "**SAS ליגה**".

## היסטוריה ומבנה
הליגה עברה מספר גלגולים עם השנים. היא הוקמה בשנת 1912, בשם "טורניר הכדורגל הלאומי" ומשנת 1928 נקראה "הטורניר הדני". בעונת 1930 שונה שם הליגה "צ'אמפיונשיפ ליג" עד לשנת 1941, אז שונה השם ל"טורניר המלחמה" שכן דנמרק הייתה באותה עת תחת שליטת גרמניה הנאצית, השם החזיק עד לשנת 1945 עם שחרור דנמרק על ידי בעלות הברית. בשנת 1946 ניתן לליגה השם "הדיוויזיה הדנית הראשונה", שם שהחזיק עד לשנת 1990, אז השם ניתן לליגה השנייה ואילו הליגה הבכירה קיבלה את השם הנוכחי, "הסופרליגה הדנית".

בליגה מתמודדות 12 קבוצות (מאז שנת 1996 היו בה 12 קבוצות, בעונת 2016/2017 הוגדלה הכמות ולאחר מכן הוקטנה שוב). הקבוצות משחקות אחת נגד השנייה בבית ובחוץ, ובסך הכל 26 מחזורים בעונה הרגילה. לאחר מכן מחולקת הליגה לפלייאוף עליון (שש הקבוצות הראשונות, אשר משחקות ביניהן בבית ובחוץ, ובסך הכל 36 מחזורים בעונה כולה), ולשני בתים של פלייאוף תחתון, אשר בסיומו יורדות שתי קבוצות לליגת המשנה. אלופת הליגה מעפילה אוטומטית לשלב המוקדמות השני של ליגת האלופות, ואילו הקבוצות שהגיעו למקום השני והשלישי, ביחד עם זוכת הגביע הדני, מעפילות למוקדמות הליגה האירופית.

## קבוצות הליגה
להלן הקבוצות המתמודדות בליגת העל הדנית בעונת 2025/2026

## אלופות הליגה לפי עונות

* קבוצה המסומנת ב**כתב מודגש** זכתה בגביע הדני באותה העונה והשלימה דאבל מקומי.

### זכיות לפי קבוצה

## קישורים חיצוניים

* 

## הערות שוליים

דנמרק
קטגוריה:תחרויות כדורגל בדנמרק
אירייז'ר

**אירייז'ר** (באנגלית: **Erasure**; בתרגום לעברית: מחיקה) הוא צמד סינת'-פופ שנוסד בשנת 1985 בעיר בסילדון, אנגליה, על ידי וינס קלארק ואנדי בל . היא אחת הלהקות המצליחות ביותר שצמחו מהגל החדש והנאו-רומנטי של שנות השמונים והיא קיימת ופעילה עד היום הזה. היא נחשבת לאחת הלהקות המצליחות ביותר ועד היום מכרה כ-26 מיליון אלבומים בכל העולם.

## היסטוריה
וינס קלארק היה אחד ממייסדי להקת דפש מוד והכותב של שלושת הסינגלים הראשונים של הלהקה, בהם הסינגל שהגיע לעשרת הגדולים במצעד הבריטי – "Just Can't Get Enough".

לאחר שפרש מהלהקה בסוף שנת 1981, חבר קלארק לזמרת אליסון מויה בצמד Yazoo. הצמד הוציא שני אלבומים מצליחים בשנים 1982–1983, ולאחר מכן התפרק.

בהמשך הקים קלארק את הפרויקט The Assembly יחד עם המפיק אריק רדקליף. הפרויקט הוליד את הסינגל "Never Never" בביצועו של פרגל שארקי, שהגיע למקום הרביעי במצעד הבריטי.

ב-1985 פרסם קלארק מודעה במגזין Melody Maker בה כתב "פזמונאי מבוסס מחפש זמר ורסטילי לפרויקט מוזיקלי חדש". אנדי בל, זמר צעיר ואלמוני באותה תקופה. ענה למודעה והוזמן לאודישן. לקראת האודישן, בל התאמן על ידי האזנה לאליסון מויה ולהקת Siouxsie and the Banshees. האודישן עבר בהצלחה, ובל זכה בתפקיד וכך נולדה "אריייזר".

הלהקה הוציאה את אלבומה הראשון Wonderland בשנת 1986, אשר נחשב לכישלון, למעט שיר אחד – Oh l'amour.

## דיסקוגרפיה
### אלבומי סטודיו
* 1986 – Wonderland
* 1987 – The Circus
* 1988 – The Innocents
* 1989 – ! Wild
* 1991 – Chorus
* 1994 – I Say I Say I Say
* 1995 – Erasure
* 1997 – Cowboy
* 2000 – Loveboat
* 2003 – Other People's Songs
* 2005 – Nightbird
* 2006 – Union Street
* 2007 – Light At The End Of The World
* 2011 – Tomorrow's World
* 2013 – Snow Globe
* 2014 – The Violet Flame
* 2017 – World Be Gone

### אלבומי אוסף
* 1987 – The Two-Ring Circus
* 1992 – Pop ! The First 20 Hits
* 2003 – Hits ! The Very Best Of Erasure
* 2005 – The Erasure Show
* 2006 – Acoustic Live
* 2007 – Live At The Royal Albert Hall
* 2009 – Total Pop ! The First 40 Hits
* 2011 – Tomorrow's World Tour (Live At The Roundhouse
* 2015 – Always – The Very Best Of Erasure

### EP
* 1988 – Crackers International
* 1991 – ?Am I Right
* 1992 – Abba-Esque
* 1994 – I Love Saturday
* 1997 – Rain
* 2001 – Moon & the Sky
* 2006 – Boy
* 2009 – Pop! Remixed

## VHS
* 1987 - Live At The Seaside
* 1988 - The Innocents Live
* 1990 - Wild! Live
* 1992 - Pop! The First 20 Hits - The Videos
* 1993 - The Tank, The Swan & The Balloon
* 1998 - The Tiny Tour

## DVD
* 2003 - Sanctuary - The eis Christmas Concert 2002
* 2003 - Hits! The Videos
* 2004 - The Tank, The Swan & The Balloon
* 2005 - Great Hits Live - Live At Greatwoods
* 2005 - The Erasure Show - Live in Cologne
* 2007 - On The Road To Nashville
* 2008 - Live At The Royal Albert Hall

## קישורים חיצוניים

* 

* 
* 

## הערות שוליים

קטגוריה:להקות פופ בריטיות
קטגוריה:צמדים מוזיקליים בריטיים
קטגוריה:להקות סינת'-פופ
קטגוריה:זוכי פרס המוזיקה הבריטית
קטגוריה:להקות שהוקמו בשנת 1985
מעבורת 2.02

**מעבורת 2.02** היא מעבורת החלל הרביעית שנבנתה על ידי ברית המועצות.

ב-1993, כאשר תוכנית מעבורות החלל הסובייטית בוטלה, מעבורת זו הייתה בשלב מוקדם של הרכבתה, והוחלט לפרקה במתקן ההרכבה בו נמצאה, עקב חוסר תקציב.

חלקים מאריחי הקרמיקה (מגן החום) נמכרו במכירות פומביות באינטרנט.

## קישורים חיצוניים

*  למידע נוסף - Space Buran 2.02

קטגוריה:מעבורות חלל רוסיות
מהו מחבר?

**מהו מחבר?** (צרפתית: ?*Qu'est-ce qu'un auteur*) היא כותרת הרצאה שנשא הפילוסוף מישל פוקו בפני האגודה הצרפתית לפילוסופיה, ב-22 בפברואר 1969. ההרצאה היא הרחבה של נושא אותו מפתח פוקו בספרו **[[הארכאולוגיה של הידע]]**, שפורסם זמן קצר לאחר מכן. בהרצאה מבקש פוקו לבחון מהו תפקידה של פונקציית המחבר ביחס לטקסט, ומה תפקידה באופן ארגון, סיווג והערכה של טקסטים. 

ההרצאה נכתבה כתגובה, גם אם לא מפורשת, למאמר של רולאן בארת, "מות המחבר", שפורסם בסוף 1968. פוקו מבקר את ניסיונות הקריאה הסטרוקטורליסטיים לנטוש את "המחבר" (למשל, בהכרזתו של בארת על "מות המחבר") ולעבור לניתוח היצירה כשלעצמה, מבחינת מבניותה וצורתה הפנימית. פוקו מדגים כיצד קריאה כזו משמרת בחשאי את קיומו של המחבר דרך המונח "יצירה", שהוא מונח בעייתי לא פחות. 

ראשית מראה פוקו עד כמה שברירית ונזילה מבחינה תאורטית וטכנית היא הקטגוריה של "מחבר" בתרבות המערבית; למי אנו מתכוונים, הוא שואל, כאשר אנו מדברים על "מחבר" כמרקס, פרויד או דרווין, למשל? לאדם? ליצירתו? ומהו היחס בין סיפור חייהם של "מחברים" ובין "יצירתם"? וכיצד נגדיר את יצירתם? האם כל מה שפרסם אדם בחייו הוא מכלול יצירתו? ומה בנוגע לכתבים שערך אך הוצאו לאור לאחר מותו? ומה מעמדם של דברים שנשא, אך לא פרסם (כמו, למשל, הטקסט החשוב "קורס בבלשנות כללית" שמיוחס לפרדינן דה-סוסיר [1857-1913], אך לא נכתב על ידו, אלא נערך מתוך מחברות של תלמידיו לאחר מותו)? וכיצד נסווג הערות שוליים, מכתבים פרטיים ורשימות מכולת? "מתוך מיליוני העקבות שאדם משאיר לאחר מותו", תוהה פוקו, "כיצד אפשר להגדיר יצירה?" (עמ' 29). 

הפנייה למחבר, טוען פוקו, היא יותר מהפנייה אל אינדיבידואל פרטי; יש להבחין בין השֵם הפרטי לשם "המחבר", משום שהם ממוקמים בקטבים שונים ואינם מתפקדים באופן זהה. שם המחבר אינו מצביע לעבר האדם הממשי והחיצוני שיצר אותו, אלא נע לאורך גבולות הטקסטים, מיישר ומגדיר את קווי המתאר שלהם, ומאפיין את צורות הקיום שלהם: 
המחבר ממלא תפקיד ייחודי ביחס לטקסט - תפקיד מסווג; הוא מאפשר לאסוף ולקבץ יחד מספר טקסטים, מאפשר לתחום אותם (למשל, "כל כתבי פרויד"), להוציא מתוכם טקסטים (למשל, אם יוכח שהספר "אחותי ואני" לא נכתב על ידי ניטשה), לייצר מערכות יחסים בין טקסטים ("שייקספיר המוקדם לעומת שייקספיר המאוחר", למשל, או "יצירות בסגנון הרנסאנס האיטלקי"). לבסוף, שם המחבר מתפקד כמאפיין של צורת-קיום מסוימת של שיח: "העובדה שלשיח כלשהו יש שם של מחבר, שאפשר לומר 'זה נכתב בידי זה' או 'זה המחבר של זה', מצביעה על כך שהשיח הזה אינו דיבור יומיומי, זניח, דיבור שמסתלק, שצף ועובר, איננו דיבור שמתכלה מיד, אלא שהוא דיבור שחייב להיקלט ברמה מסוימת, וזכאי למעמד מסוים בתרבות נתונה" (**מהו מחבר?**, רסלינג, עמ' 36).

ההרצאה ניתנה כמה חודשים טרם נבחר פוקו (ב-30 בנובמבר 1969) להיות חבר מן המניין בקולז' דה פראנס, כראש הקתדרה להיסטוריה של מערכות חשיבה.

## ראו גם
* תאוריית האוטר (תאוריית המחבר)

## לקריאה נוספת
* **מהו מחבר?** (יחד עם: רולאן בארת, **[[מות המחבר]]**), תל אביב-יפו: רסלינג 2005, תרגם מצרפתית והוסיף אחרית-דבר: דרור משעני.

קטגוריה:מישל פוקו
קטגוריה:חיבורים פילוסופיים
קטגוריה:ספרי עיון
קטגוריה:חיבורים אסתטיים
קטגוריה:ספרי הוצאת רסלינג
אוהיו (נהר)

**נהר אוהיו** (באנגלית: **Ohio River**) הוא נהר באורך 1,579 קילומטרים במזרח ארצות הברית ואחד היובלים הראשיים של נהר המיסיסיפי. ספיקת הנהר הממוצעת היא 7,440 מקל"ש (במטרופוליס, אילינוי) ושטח אגן הניקוז הוא 490,603 קילומטרים מרובעים. הנהר נשפך למיסיסיפי בעיר קהיר שבאילינוי.

נהר האוהיו היווה ציר תנועה ראשי ממזרח למערב בראשיתה של ארצות הברית ואף קודם לכן. במהלך המאה ה-18 היווה הנהר את גבולה הדרומי של הטריטוריה הצפון מערבית שהייתה חלק מארצות הברית אך לא הייתה מדינה. מכיוון שהעבדות הייתה אסורה בטריטוריה הצפון מערבית, היה נהר האוהיו הגבול שבין אזורי החופש לאזורי העבדות.

## ערים חשובות לאורך הנהר
* פיטסבורג, פנסילבניה
* סינסינטי, אוהיו
* לואיוויל, קנטקי
* אוונסוויל, אינדיאנה
* הנטינגטון, מערב וירג'יניה

## קישורים חיצוניים

* 

קטגוריה:פנסילבניה: גאוגרפיה
קטגוריה:אוהיו: גאוגרפיה
קטגוריה:וירג'יניה המערבית: גאוגרפיה
קטגוריה:קנטקי: גאוגרפיה
קטגוריה:אינדיאנה: גאוגרפיה
קטגוריה:אילינוי: נהרות
קטגוריה:יובלי המיסיסיפי
קטגוריה:נהרות גבול בין-מדינתיים בארצות הברית
מעבורת 2.03

**מעבורת 2.03** היא מעבורת החלל החמישית שנבנתה על ידי ברית המועצות.

בשנת 1993, כאשר תוכנית מעבורות החלל הסובייטית בוטלה, מעבורת זו הייתה בשלב מוקדם מאוד של הרכבתה, והוחלט לפרקה במתקן ההרכבה בו הייתה, עקב חוסר תקציב.
בשנת 1995 כבר לא נשאר ממנה זכר.

כיום כמעט ואין תמונות של המעבורת, משום שהיא הייתה בשלביה המוקדמים של הבנייה, ופורקה במהירות יחסית.

כמו מעבורת 2.02 גם למעבורת זו לא נבחר מעולם שם.

## קישורים חיצוניים
*  למידע נוסף

קטגוריה:מעבורות חלל רוסיות
ג'יליאן רובינשטיין

**ג'יליאן רובינשטיין**, (באנגלית: **Gillian Rubinstein**; ידועה בשם העט **ליאן הרן**; נולדה ב-1942), סופרת ילדים ומחזאית אוסטרלית.

## ביוגרפיה
היא נולדה באנגליה, ובילתה את ילדותה באנגליה ובניגריה, עד שלבסוף, ב-1973, עברה לאוסטרליה.

בנוסף לשמונה מחזות, סיפורים קצרים ומאמרים רבים, כתבה רובינשטיין מעל ל-30 ספרים.

בין ספריה המפורסמים של רובינשטיין נמצאת סדרת הספרים המצליחה סיפורי האוטורי שמתרחשת במדינת אי בדיונית הדומה ליפן הפיאודלית. הסדרה פורסמה תחת השם הספרותי ליאן הרן. השם "ליאן" מגיע מכינוי ילדות ו"הרן" מתייחס ככל הנראה לאנפות שהן נושא בולט בסדרה.

הטרילוגיה היא פנייתה הראשונה לקהל מבוגר יותר.

## קישורים חיצוניים
* Lian Hearn Biography  ,bookbrowse

* 

קטגוריה:סופרות הידועות בשם עט
קטגוריה:מחזאים אוסטרלים
קטגוריה:סופרות אוסטרליות
קטגוריה:סופרים אוסטרלים
קטגוריה:אוסטרליות שנולדו ב-1942
קטגוריה:אוסטרלים שנולדו ב-1942
ליגת העל הרומנית בכדורגל

**ליגת העל הרומנית** (ברומנית: **Liga I**) היא ליגת הכדורגל הבכירה ברומניה. הליגה הוקמה בשנת 1932 ועונתה הראשונה הייתה עונת 1932/33. 

סטיאווה בוקרשט היא הקבוצה בעלת מספר האליפויות הגדול ביותר כשלזכותה 27 אליפויות, ואחריה דינמו בוקרשט עם 18 אליפויות.

## היסטוריה ומבנה
החל מעונת 2006/07 הליגה נקראת "ליגה 1" מפני ששמה המקורי, "דיוויזיה א'", התגלה כסימן מסחר אשר נרשם על ידי גורם אחר.

בליגה ישנן 16 קבוצות כאשר בתום כל עונה שתי הקבוצות בתחתית הטבלה יורדות לליגה השנייה ושתי הקבוצות הראשונות בטבלת הליגה השנייה עולות לליגת העל. שתי הקבוצות שמסיימות במקומות ה-13 וה-14 מתמודדות בפלייאוף עלייה/ירידה מול קבוצות מלהיגה השנייה. בעונת 2006/07 הליגה הוגדלה מ-16 ל-18 מועדונים. בעונת 2015/16 הליגה הוקטנה מ-18 ל-14 מועדונים. ובעונת 2020/21 גדלה הליגה ל-16 קבוצות בחזרה.

במהלך העונה כל קבוצה משחקת נגד כל אחת מהקבוצות בליגה משחק אחד בבית ומשחק אחד בחוץ. לאחר שני הסיבובים הראשונים מתקיים פלייאוף אשר במסגרתו מחולקות הקבוצות לשני בתים. 6 הקבוצות אשר סיימו במקומות 1–6 משתתפות בפלייאוף העליון, ו-10 הקבוצות אשר סיימו במקומות 7–16 משתתפות בפלייאוף התחתון. במסגרת הפלייאוף העליון כל קבוצה משחקת מול שאר הקבוצות פעמיים, בבית ובחוץ, ובמסגרת הפלייאוף התחתון כל קבוצה משחקת מול שאר הקבוצות פעם אחת. לפני תחילת הפלייאוף הנקודות שהשיגו הקבוצות בעונה הסדירה נחצות לשתיים ומעוגלות כלפי מעלה. בסוף העונה מתקיים פלייאוף עלייה/ירידת ליגה שבו המקומות ה-13 וה-14 משחקות מול קבוצות מליגת המשנה על שני מקומות בליגת העל.

בתום כל עונה, האלופה מעפילה לליגת האלופות, הקבוצה שזוכה בגביע הרומני מעפילה למוקדמות הליגה האירופית. ועוד שתי קבוצות מעפילות למוקדמות הקונפרנס ליג.

## הקבוצות בליגה
להלן הקבוצות המתמודדות בליגת העל הרומנית בעונת 2025/2026:

## אלופות הליגה לפי עונות
* קבוצה המסומנת ב**כתב מודגש** זכתה בגביע הרומני באותה העונה והשלימה דאבל מקומי.
* קבוצה המסומנת ב***כתב מודגש נטוי*** זכתה בנוסף לגביע הרומני, בסופר קאפ הרומני והשלימה טרבל.

## דירוג אלופות הליגה

## קישורים חיצוניים
* 
* האתר הרשמי של הליגה הרומנית
* נתונים ותוצאות בליגה החל מ-1932

## הערות שוליים

רומניה
קטגוריה:תחרויות כדורגל ברומניה
סמל טובאלו

**סמל [[טובאלו]]** הוא שלט אצולה עם רצועה חיצונית מוזהבת שעליה שמונה רכיכות ושמונה עלי בננה המסמלים את המשאבים הטבעיים של המדינה.

במרכז שלט האצולה בקתה על רקע שמים כחולים. הבקתה ניצבת על שדה ירוק, ותחתיה תיאור של גלים כחולים על רקע זהוב המסמלים את האוקיינוס השקט.

מתחת למגן רשומה בטובלואזית באותיות לטיניות הכתובת: **Tuvalu mo te Atua** - מוטו המדינה - "טובאלו למען האל".

## ראו גם

## קישורים חיצוניים

קטגוריה:טובאלו: סמלים לאומיים
טובאלו
טובאלו
שורש (של פונקציה)

**שורש של פונקציה** הוא איבר בתחום ההגדרה של הפונקציה שעבורו ערך הפונקציה הוא 0. שורשים של פונקציה נקראים גם **אפסים של הפונקציה** או **פתרונות של הפונקציה**.

למשל עבור הפונקציה f\left(x\right)=\sin(x) הצבת x = \pi תחזיר f(x)=0, ולכן x = \pi הוא שורש של הפונקציה. דוגמה נוספת: תהא *A* מטריצה ממשית בעלת *m* שורות ו *n* עמודות (כאשר *m*, *n הם שני מספרים טבעיים)*, ויהא *b* וקטור ב\mathbb{R}^m. הווקטור z\in \mathbb{R}^n הוא פתרון למערכת המשוואות הליניאריות Ax=b אם ורק אם z הוא שורש של הפונקציה f:\mathbb{R}^n\to\mathbb{R}^mהמוגדרת באופן הבא: f(x):=Ax-b לכל x ב  \mathbb{R}^n (כי אם z פותר את מערכת המשוואות אז Az=b ולכן f(z)=Az-b=0, ולהפך, אם f(z)=0, אז Az-b=0כלומר Az=b ולכן z הוא פתרון של מערכת המשוואות Ax=b).   

כפועל יוצא מההגדרה, שורש של פונקציה מהישר הממשי לעצמו הוא ה-x שעבורו נחתך גרף הפונקציה עם ציר ה-x. כך למשל נקודות החיתוך של הפונקציה f\left(x\right)=x^2-4 עם ציר ה-x הן כששיעורי ה-x הם 2 ו-2-.

בעיית מציאת השורשים של פונקציות באופן נומרי היא כר פורה למחקר מתמטי. שיטות בסיסיות בענף כוללות את שיטת החצייה ושיטת ניוטון-רפסון, שהיא שיטה איטרטיבית למציאת שורשים בעזרת נגזרות.

לא לכל פונקציה יש שורש. לדוגמה, לפונקציה f:\mathbb{R}\to\mathbb{R} המוגדרת ע״י f(x):=\sin(x)-2 אין שורש, כי אם בשלילה z הוא שורש של הפונקציה, אז \sin(z)=2 וזה בלתי אפשרי (כי פונקציית הסינוס חסומה בין 1- ל 1).

## שורש של פולינום

עבור משוואה ממעלה ראשונה, ax+b = 0, a\neq 0, הפתרון הוא  הנקודה x=-b/a.

עבור משוואה ממעלה שנייה, ax^2+bx+c = 0,  a\neq 0, יש שני פתרונות (שלפעמים מתלכדים):  x_{1,2}=\frac{-b\pm\sqrt{b^2-4ac}}{2a}.

קיימות נוסחאות גם למשוואות ממעלה שלישית ורביעית. אולם, אווריסט גלואה הוכיח כי אין פתרון באמצעות רדיקלים למשוואה ממעלה חמישית ומעלה.

המשפט הקטן של בזו קובע כי a הוא שורש של פולינום P(x), אם ורק אם הפולינום &lrm;(x-a) מחלק את P(x). החזקה המקסימלית שבה מחלק x-a את הפולינום נקראת ה**ריבוי** (האלגברי) של השורש.

המשפט היסודי של האלגברה קובע ששדה המספרים המרוכבים הוא סגור אלגברית, כלומר שלכל פולינום ממעלה n במקדמים מרוכבים, יש בדיוק n שורשים כולל ריבוי.

כל שורש שלם של פולינום שהמקדמים שלו שלמים מחלק את המקדם החופשי של הפולינום.

כל שורש רציונלי של פולינום שהמקדמים שלו שלמים,   \frac{a}{c}, שבר מצומצם, מקיים:

1.a מחלק את המקדם החופשי.

2.c מחלק את המקדם המוביל.

מנגזרת של כפל של איברים נובע שאם  (x-a)^t\times q(x)= p(x),  אז a הוא שורש גם של t-1 הנגזרות הראשונות של p.

## ראו גם
* שיטת אברת'
* משפט השורש הרציונלי

## קישורים חיצוניים
* 

*
קטגוריה:חשבון אינפיניטסימלי
קטגוריה:אפס
אכזריות בלתי נסבלת

**אכזריות בלתי נסבלת** (באנגלית: **Intolerable Cruelty**) הוא סרט קומדיה בבימוים של האחים ג'ואל ואיתן כהן שיצא לאקרנים בשנת 2003, בכיכובם של ג'ורג' קלוני, קתרין זיטה-ג'ונס, בילי בוב תורנטון וסדריק הבדרן.

## תקציר העלילה
מיילס מאסי, עורך דין העוסק בענייני גירושין ונחשב למצליח ביותר כיוון שמעולם לא הפסיד במשפט, פוגש במרילין, התובעת את אחד הלקוחות שלו. מאסי מתאהב בה ממבט ראשון, אך בכל זאת שומר על קור רוח מסוים, ואף זוכה במשפט ומותיר את מרילין חסרת כול, לאחר שהוכיח כי מרילין התחתנה רק על מנת לזכות ברכושו של בעלה לאחר גירושיהם.

לאחר זמן מה מרילין מפברקת נישואים לשחקן המתחזה לאיל נפט מיליארדר, כחלק מתוכנית להוליך את מאסי שולל, להתחתן איתו ולזכות בכל כספו. ואמנם, לאחר שמרילין "מתגרשת" מהשחקן אליו "נישאה", היא מפתה את מאסי להתחתן איתה ולקרוע את הסכם הממון עליו חתמו, כך שברגע שיתגרשו היא תקבל מחצית מכספו של מיילס העשיר. מכיוון שמיילס סבור כי מרילין עשירה ממנו וקריעת הסכם הממון על ידה הוא אקט של הבעת אמון בו, הוא משתף עימה פעולה בכך.

בהמשך הסרט מתגלה כי בעלה לשעבר של מרילין נפטר ולא עדכן את צוואתו לאחר הגירושין, כך שמרילין מקבלת את כל כספו של המנוח, ועל כן קריעת הסכם הממון על ידי ידה פועלת לטובתו של מיילס. לאחר מאבק נוסף ביניהם, הסרט מסתיים בכך שמיילס ומרילין מתחתנים וחיים בעושר.

## נתונים פיננסיים
לסרט היה התקציב הגבוה ביותר מבין כל סרטיהם של האחים כהן: 60 מיליון דולר, ובכך "עקף" את "הקפיצה הגדולה", שכן בסרט זה הושקעו 25 מיליון דולר בלבד.

בשבוע הפתיחה שלו, הסרט גרף מעל 12 מיליון דולר בארצות הברית בלבד.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2003
קטגוריה:סרטי קומדיה אמריקאיים
קטגוריה:סרטי האחים כהן
קטגוריה:סרטים על גירושים
קטגוריה:סרטים עם מוזיקה מאת קרטר בורוול
יומנו של מכשף

הספר **יומנו של מכשף** (בפורטוגזית: **O Diário de Um Mago**) הוא ספרו של פאולו קואלו משנת 1987 המתאר את מסעו של המחבר בעלייתו לרגל לסנטיאגו דה קומפוסטלה ב-1986 בצפון ספרד.

בספר מתואר הנוף והחוויה הרוחנית אותה עובר המחבר וכן מוסברים בו תרגילים לשיפור חיי הקורא המשלבים מדיטציה ודמיון מודרך.

## עלילת הספר
המכשף פאולו קואלו, טמן את חרבו הקודמת באדמה בציפייה לקבל עתה חרב חדשה, איתה ציפה להשיג עוצמה רבה יותר משהייתה לו עם החרב הקודמת. אך לרוע מזלו הוא התגאה במקצת על שהוא לא אדם פשוט אלא מכשף ובהתאם לכך החליט המאסטר שלו - שנתן לו את החרב המיוחלת - שלא מגיע לו לקבל אותה. נאמר לו כי אם הוא ייצא למסע רגלי ב"דרך סנטיאגו" (דרך שנוצרים רואים כמצווה בללכת בה ברגל), שהיא נקראת "דרך האנשים הרגילים", ובה ילמד אותו המדריך שלו להרגיש כאדם רגיל ולא כאדם החשוב יותר מאחרים - הוא ימצא את חרבו לאחר חיפוש. לאחר זמן רב של מחשבה, הוא אכן יוצא למסע בעזרת מדריך שהגיע אליו מטעם המאסטר שלו. 

הספר, כתוב כיומן מסע המספר על מקרים רבים שקרו לו במהלך המסע, אף כי לרובם (מלבד הסיפורים על הכלב) אין כל קשר האחד לשני. לגבי כל דבר שקרה לו לימד אותו המדריך שלו דבר, כגון: האם הוא התנהג כשורה כשקרה לו מקרה פלוני? מה עליו לעשות עכשיו? וכדומה. לגבי השאלה "מה עליו לעשות עכשיו?" יש סדר מסוים מדוע כל דבר כתוב דווקא אחר הדבר שלפניו אם כי ניתן היה בקלות לכתוב זאת בסדר שונה ואף מסודר בהרבה. 

סוף הסיפור הוא: שהוא מסיים את מסעו ונפרד מהמאסטר שלו, ולאחר מכן משתתף בטקס פרידה מהמדריכים שהתבצע עבור עוד כמה אנשים שנפרדו אף הם ממדריכיהם באותו הטקס. את החרב המיוחלת הוא מוצא לאחר חיפושים רק אחר שהוא כבר נפרד ממדריכו. בתחילת הספר הוא כותב הקדשה למדריך שלו.

## קישורים חיצוניים

* 

קטגוריה:ספרות ברזילאית
קטגוריה:ספרי פאולו קואלו
קטגוריה:יומני מסעות
קטגוריה:ספרי 1987
בטון רזה

**בטון רזה** (באנגלית: **Lean Concrete**) הוא בטון בעל יחס מים-צמנט גבוה (כמות הצמנט נמוכה ביחס לכמות המים). מסיבה זו נקרא הבטון "רזה", בשל תכולת הצמנט הנמוכה שבו. כמות המים הגדולה גורמת לבטון הרזה להיות בדרגת סומך גבוהה ומאפשרת יישום קל כמשטח ישר על גבי הקרקע.
הבטון הרזה אינו נועד ליציקות בטון קונסטרוקטיביות בחלקי מבנה, אלא משמש כמצע הפרדה מהאדמה.

הבטון הרזה משמש לרוב כחוצץ בין האדמה ליסודות המבנה. בטון רטוב הבא במגע עם אדמה עלול להיפגע ולהיסדק משום שהאדמה סופגת אליה חלק גדול מהמים שבתערובת הבטון  הטרייה ובכך משתנה היחס מים-צמנט ומביא את הבטון לתוצאה של תכונות ירודות ולא רצויות. כדי שיסודות המבנה לא יפגעו כתוצאה ממגע ישיר עם האדמה בזמן היציקה, יוצקים ראשית את הבטון הרזה בשכבה שעובייה כ-5 ס"מ. לאחר התקשות הבטון הרזה ניתן להמשיך לצקת עליו את יסודות המבנה ללא חשש מפגיעה בתכונות הבטון הקונסטרוקטיבי הנוצק.

## הערות שוליים

קטגוריה:בנייה
קטגוריה:הנדסה אזרחית
קטגוריה:בטון
טווין (אי)

**אי התאומים** (באנגלית: **Twin Island**) הוא חלק מפארק מפרץ פלהאם ברובע הברונקס, והוא ממוקם בסמוך לאי האנטרז (Hunter's Island).

## פרטים
האי מיוער ברובו. פני השטח של האי כוללים סלעים חשופים. מסלעים אלה חורצו על ידי קרחונים נסוגים בתום עידן הקרח האחרון.

האי טווין מקושר לרודמנז נק ולאי האנטרז באמצעות רצועת חול הנקראת "חוף אורצ'ארד" (Orchard Beach), וכן לאי שני העצים (Two Trees Island) באמצעות רצועת אדמה צרה.

בעבר היה האי מקושר לאי האנטרז באמצעות גשר, אולם זה נהרס.

קטגוריה:ניו יורק: איים
קטגוריה:הברונקס
יארקו רוטו

**יַארְקּוֹ רוּטוּ** (בפינית **Jarkko Ruutu**, נולד ב-23 באוגוסט 1975 בהלסינקי, פינלנד) הוא שחקן הוקי קרח מקצועני המשחק בקבוצת ה–NHL פיטסבורג פינגווינס. הוא נבחר במקום ה–68 (בסיבוב השלישי) בדראפט של 1998 על ידי ונקובר קנאקס. הוא משחק בעמדת הכנף.

לרוטו שני אחים צעירים ממנו, טוּאוֹמוֹ ומִיקּוֹ, המשחקים גם הם הוקי קרח מקצועני. טואומו משחק ב–NHL בקבוצת שיקגו בלאק הוקס.

יארקו נודע בליגה כשחקן ״מניע״, שתפקידו הוא להפריע לשחקנים יריבים במילים או במעשה, כדי שירכזו את תשומת לבם עליו במקום המשחק. זה תפקיד שבאופן מסורתי שייך לעיתים קרובות ב–NHL לפינים כמו אֵסָה טִיקַאנֶן ווִילֶה נִימֵנֶן. הוא התחיל בליגה המקצועית הפינלנדית SM-Liiga, עם קבוצת HIFK בעונת 1996–1997. ב–NHL, העונה הטובה שלו הייתה ב–2005–2006, עם 10 שערים ו–7 מסירות, בסך הכול 17 נקודות ב–82 משחקים.

בפברואר 2006, הוא זכה במדליית הכסף במשחקי החורף האולימפיים בטורינו, כחבר נבחרת פינלנד בהוקי קרח.

## קישורים חיצוניים

קטגוריה:שחקני הוקי קרח פינים
קטגוריה:שחקני הוקי קרח באולימפיאדת סולט לייק סיטי (2002)
קטגוריה:שחקני הוקי קרח באולימפיאדת טורינו (2006)
קטגוריה:שחקני הוקי קרח באולימפיאדת ונקובר (2010)
קטגוריה:פינים שנולדו ב-1975
חבל (אקרובטיקה)

שמאל|ממוזער|250px|לולינות חבל בגרסת בד המשי
**חבל** הוא מכשיר המשמש לוליינים במופעי אקרובטיקה, יחד עם טרפז. בעזרת החבל הלוליינים מבצעים מספר תרגילים, כגון סלטות, היפוכים וגלגולים.

לשם ביצוע התרגילים תלוי חבל בצורה מאונכת והלוליינים מטפסים עליו ומשתמשים בכישוריהם כדי לבצע את הופעתם.

החבל הוא האלמנט הראשון הנלמד באקרובטיקה אווירית. מכשיר קרוב לחבל, אך מאתגר יותר, הוא ה"**טיסו**" (Tissue), שהוא בד משי חלק ביותר, התלוי גם הוא במאונך, שניתן לפצל לשני חבלים. לטיסו דרוש כוח רב הרבה יותר מאשר לחבל, מפני שהוא חלק ולכן הוא נחשב לקשה יותר לטיפוס מאשר חבל. 

מכשיר קשה יותר לשימוש, הקשור אף הוא לחבל, ואשר לומדים אותו בשלב מתקדם יותר, הוא "**ספניש ווב**" (Spanish Web - באנגלית: "רשת ספרדית"): חבל שתלוי במאונך ובו הלוליין תלוי מלולאה בצמרתו מהרגל או מהיד, שעה שבקצה החבל מחזיק אדם אחר המסובב אותו. ה"ספניש ווב" נחשב למרשים ביותר מפני שהלוליין שתלוי למעלה מבצע תרגילים תוך כדי סיבוב.

## קישורים חיצוניים

קטגוריה:התעמלות
קטגוריה:קרקס
קטגוריה:חבלים
הקיץ האחרון

"**הקיץ האחרון**" הוא שיר שבוצע על ידי להקת "שפיות זמנית" והושמע לראשונה ברדיו ביוני 1990. השיר נכתב והולחן על ידי בסיסט הלהקה מקס גת-מור. השיר זכה להצלחה רבה, צעד 52 שבועות במצעד הפזמונים של רשת ג' ואף זכה בתואר "שיר השנה" של הרשת במצעד הפזמונים העברי השנתי בשנת 1991.

## היסטוריה
בשנת כתיבת השיר, הוזמנה "שפיות זמנית" להשתתף בתחרות "רוק ירוק" שנערכה ברעננה. הלהקה הופיעה שם עם השיר "הקיץ האחרון", שכתב גת-מור. גת מור כתב את השיר בהיותו בן 15 בלבד, לדבריו בתוך 15 דקות בלבד (יש שפירשו את מסר השיר כדיכאוני ואובדני, אך גת מור התייחס לפירוש זה ואמר שלא כך הדבר). הלהקה, שבפועל הוקמה רשמית לקראת התחרות, זכתה במקום הראשון, מה שזיכה אותה בהקלטת סינגל. הסינגל פורסם שלושה חודשים לפני מלחמת המפרץ, והיה כבר בתהליך ירידה במצעד העברי ברשת ג' יום לפני שפרצה המלחמה, אך במהלכה הושמע רבות בתחנות הרדיו.

השיר שהה במצעד הפזמונים של רשת ג' במשך 52 שבועות, מתוכם שבועיים במקום הראשון, הישג שאף שיר אחר במצעד לא הגיע אליו (הכי קרוב היה השיר "אהבה קצרה" של מאיר בנאי, שצעד 43 שבועות). לאחר מכן, זכה השיר בתואר "שיר השנה" במצעד הפזמונים העברי השנתי ל-1991 של התחנה, בהצלחה שנחשבת נדירה לשיר בכורה של להקה. 

בשנת 1991 הוקלטה להקת שפיות זמנית עם השיר הקיץ האחרון בהקלטה אור קולית בטלוויזיה בתוכנית סופשבוע עם אהוד מנור הביא לשידור במאי ראול יחיאל, הווידאו קליפ שודר רבות בתוכנית להיט בראש.

השיר היה שיר הנושא של אלבומה הראשון של הלהקה, שיצא בשנת 1991 בחברת "פונוקול" על גבי תקליט, דיסק וקלטת אודיו.

הצלחת השיר, ביחס לשיריה האחרים של הלהקה, יצרה לה בטעות תדמית ציבורית של להקה של להיט אחד, על אף שהיו לה להיטים נוספים שהצליחו אך נשכחו.

במאי 2019, להקת "ההרצלים" ביצעה גרסה מיוחדת לשיר בתוכניתו של יואב גינאי "מה יהיה" בגלי צה"ל לרגל יום השואה. באופן זה, השיר נשא עמו אז משמעות נוספת.

באוקטובר 2023 בזמן מלחמת חרבות ברזל חידש היוטיובר דילן דרור את השיר שנקרא "תזכרו שהבטחתם" עם בתים ששונו לראפ והפזמון שנשאר כפי שהיה במקור.

## יוצרי הפזמון ומבצעיו
* מילים, לחן, גיטרה בס, עיבוד והפקה מוזיקלית: מקס גת-מור
* סולנית: מירית ליבה
* תופים: יהושע לימוני וירמי כדורי
* סקסופון: שי מאירי
* קלידים: שי ברוק
* גיטרות: אלון מן

## תוכן השיר
השיר בולט במילותיו הקשות, ומדבר על פרידה כואבת, מוות, ואבל עתידי. 
הבית הראשון בו נפתח במילים: "זה הקיץ האחרון שלי אתכם, עם הגשם הראשון אני אעלם". 

הבית השני נפתח במילים: "אני איש של חורף בין אלפי אנשי ים, אך בחורף הזה כבר לא אהיה קיים". 

הבית הרביעי פותח במילים "אני רוצה לטפס על ההרים כי הם שם", משפט שנלקח מדבריו של מטפס ההרים ג'ורג' מאלורי, בתגובה לשאלה מדוע הוא כה להוט לטפס על ההרים, השיב "רק כי הם שם". תשובה זו מצאה חן בעיני כותב השיר מקס גת-מור שהתרגש מהרצון "לכבוש את ההר", והיא מצאה את מקומה בין מילות השיר. 

השיר מסתיים במסר למתאבלים בעתיד: "תעצמו את העיניים כל גשם ראשון ותחשבו עלי".

## קישורים חיצוניים

* 
* 
* 
*  יונתן ריגר, בחזרה לקיץ האחרון, באתר N12, במקור מתוך "אולפן שישי", 22 בינואר 2021
* דויד פרץ, ניתוח השיר הקיץ האחרון, אתר תרבות.il

קטגוריה:שירי 1990
קטגוריה:סינגלים מ-1990
קטגוריה:שירים בעברית
קטגוריה:שירים שנכתבו בגיל הנעורים
קטגוריה:שירים שהולחנו בגיל הנעורים
קטגוריה:שירים על הקיץ
קטגוריה:שירים על פרידה
קטגוריה:בלדות רוק
קטגוריה:שירי רוק
קטגוריה:סינגלים בהוצאת פונוקול
ליגת העל של סרביה ומונטנגרו

**הליגה הפדרלית הראשונה** (בסרבית: **Прва лига Србије и Црне Горе**; בתרגום מילולי לעברית*:* "**הליגה הראשונה של סרביה ומונטנגרו**") הייתה ליגת הכדורגל הבכירה בסרביה ומונטנגרו. הליגה נוהלה על ידי התאחדות הכדורגל של סרביה ומונטנגרו.

בעבר מ-1945 ועד 1992, הקבוצות של סרביה ומונטנגרו שיחקו בליגת העל היוגוסלבית, וליגה זו היא הליגה היורשת של הליגה היוגוסלבית.

עם הכרזת עצמאותה של סרביה ומונטנגרו בשנת 1992 כ"רפובליקה הפדרלית של יוגוסלביה" כך נקראה גם הליגה עד לשינוי שם המדינה ל"סרביה ומונטנגרו" בשנת 2003.

בתום כל עונה, הקבוצה שהייתה האלופה מעפילה לסיבוב ההעפלה השני של ליגת האלופות. הקבוצות שסיימו במקומות שני ושלישי, וכן זוכת הגביע של סרביה ומונטנגרו מעפילה לגביע אופ"א והקבוצה מהמקום הרביעי בטבלה מעפילה לגביע האינטרטוטו.

כמו כן, הקבוצות מתחתית הטבלה היו מורדות לליגה הסרבית השנייה והליגה המונטנגרית השנייה (ליגות מחוזיות מפוצלות לפי אזורים).

בעקבות פיצולה של הישות סרביה ומונטנגרו למדינת סרביה ומדינת מונטנגרו, נוצרו שתי ליגות חדשות בחסות המדינות הללו, החל מעונת 2006/2007 – ליגת העל הסרבית וליגת העל של מונטנגרו. אך מכיוון שרובה של ליגת העל של סרביה ומונטנגרו הייתה מקבוצות מסרביה, מבנה הליגה של ליגת העל הסרבית לא שונה בהרבה מהרכב הליגה של סרביה ומונטנגרו יחד.

## אלופות הליגה לפי עונות (לאחר התפרקות [[ליגת העל היוגוסלבית]])
קבוצה המסומנת ב**כתב מודגש** זכתה בגביע של סרביה ומונטנגרו באותה העונה והשלימה דאבל מקומי.

## אליפויות לפי קבוצה

## הליגות הממשיכות שנוצרו
*  ← ליגת העל הסרבית (החל משנת 2006)
*  ← ליגת העל של מונטנגרו (החל משנת 2006)

## ראו גם
*ליגת העל היוגוסלבית
*ליגת העל של מונטנגרו
*ליגת העל הסרבית

קטגוריה:סרביה ומונטנגרו
קטגוריה:סרביה: כדורגל
סרביה ומונטנגרו
קטגוריה:תחרויות כדורגל ביוגוסלביה
קטגוריה:תחרויות ספורט בסרביה
קטגוריה:תחרויות כדורגל לא פעילות
OpenView Internet Services

**OpenView Internet Services** הוא כלי ניטור של חברת HP שמטרתו להציג את מצב המערכות המחשוביות של הארגון.

הכלי בנוי על תשתית Webית - כלומר, כדי להשתמש במערכת יש להשתמש בדפדפן. מערכת ה-OVIS דואגת "לדגום" את המערכות בארגון אחת לזמן קבוע, ולהציג את מצבן.

המסך החשוב ביותר בתוכנה הוא מסך ה-Status. במסך זה מופיעה רשימה של המערכות ומצבן כ-"Available" (בצבע ירוק) כאשר המערכת נגישה, או "Unavailable" (בצבע אדום) כאשר המערכת אינה נגישה.
בדיקת המערכות בזמן אמת מאפשרת הזעקת אנשי מקצוע לטיפול בתקלה באופן מיידי, בלא להמתין לתלונות משתמשים או נפילת מערכות אחרות.

מערכת ה OVIS "מתממשקת" עם מערכות אחרות של HP: ה OVO וה NNM.
OpenView

## קישורים חיצוניים
* 

קטגוריה:תוכנות מערכת
קטגוריה:מוצרי היולט פקארד
ניסוי מילר-יורי

**ניסוי מילר-יורי** נחשב לניסוי פורץ דרך בחקר ראשית החיים. הניסוי שאף לדמות את הסביבה על כדור הארץ הקדמון והדגים יצירה ספונטנית (שעשויה מחומרי מוצא פשוטים) של מולקולות היסוד המאפיינות יצורים חיים. את הניסוי ערך סטנלי מילר בהנחייתו של הרולד יורי באוניברסיטת שיקגו בשנת 1953.

## הניסוי ותוצאותיו
### רקע ומטרת הניסוי
מטרת הניסוי הייתה לדמות את הסביבה ששררה על כדור הארץ הקדמון, על פי ההשערות, במטרה לבחון האם מולקולות יסוד, המרכיבות את כל היצורים החיים על פני כדור הארץ, יכלו להיווצר באופן ספונטני בסביבה זו.

יורי העלה את התאוריה כי האטמוספירה על כדור הארץ הקדמון הייתה אטמוספירה מחזרת, המורכבת ממימן, מתאן, אמוניה ומים, בדומה לאטמוספירה בענקי הגז, דוגמת צדק. אף על פי שמאוחר יותר השערה זו התגלתה כמוטעית וכיום מקובל כי האטמוספירה על כדור הארץ הקדמון הייתה אטמוספירה חצי-מחזרת, על סמך השערתו זו ביצע יורי יחד עם הסטודנט שלו, סטנלי מילר, את סדרת הניסויים תחת התנאים המשוערים ששררו לדעתם על כדור הארץ הקדמון.

### מהלך הניסוי
שמאל|ממוזער|250px|תרשים המתאר את מערכת הניסוי
הניסוי בוצע במערכת צינורות זכוכית סגורה ומעגלית (ראו תרשים) ובה תערובת גזים בהרכב המשוער של אטמוספירת כדור הארץ הקדמון (מתאן, אמוניה, מימן ואדי מים). למערכת חובר מכל מלא בתמיסה המדמה בהרכבה מי-ים. תמיסה זו חוממה ליצירת אדי מים ובגז יוצרו ניצוצות חשמליים, על ידי אלקטרודות טונגסטן שדימו ברקים. לאחר מכן קוררו אדי המים וחזרו למכל המקורי. באופן זה עברה התמיסה מחזורי אידוי ועיבוי, כפי שקורה למי ים ההופכים לאדי מים, עננים, ובסופו של דבר גשם. הניסוי נמשך כשבוע ובסופו נמדדו התרכובות שנוצרו מחומרי המוצא הבסיסיים. התמיסה שנוצרה בניסוי זכתה לכינוי "המרק הקדמון".

### תוצאות הניסוי
בסופו של הניסוי נמדדו כמויות החומרים שנוצרו במערכת. נתגלה כי מכ-10%-15% מתכולת הפחמן במערכת הניסוי (שמקורו במתאן) נוצרו תרכובות אורגניות. 2% מתכולת הפחמן בניסוי הפכו לחומצות אמינו - 3 מתוך 20 חומצות האמינו המופיעות ביצורים חיים. חומצת האמינו שנוצרה בשכיחות הגדולה ביותר הייתה גליצין, חומצת האמינו הקצרה והפשוטה ביותר. לא הייתה העדפה לכיראליות מסוימת של התוצרים - התערובת שהתקבלה הייתה רצמית.

הניסוי הדגים היווצרות ספונטנית של תרכובות אורגניות מורכבות, מחומרי מוצא פשוטים. מילר הראה לראשונה כי חומצות אמינו, חומר המוצא של חלבונים, יכולות בתנאים מסוימים להיווצר באופן ספונטני ממולקולות פשוטות ביותר.

## פרשנות על הניסוי
סדרת הניסויים עוררה עניין רב בקהיליה המדעית בעולם כולו והיא נחשבת לאחד מהניסויים הקלאסיים של חקר ראשית החיים. זאת למרות שכיום מקובל כי התנאים שבהם בוצע הניסוי אינם משקפים את ההרכב האטמוספירי ששרר על כדור הארץ הקדמון.

ניסוי זה היווה מקור השראה לניסויים דומים רבים אחריו, שהראו מנגנונים שונים ומגוונים ליצירת תרכובות אורגניות מורכבות מחומרי מוצא פשוטים יותר, תחת מגוון תנאים שייתכן ששררו על כדור הארץ הקדמון.

## ראו גם
*המרק הקדמון
*מוצא החיים
* בריאה ספונטנית
* עולם הרנ"א
* אטמוספירת כדור הארץ

## לקריאה נוספת
* המאמר המקורי מאת סטנלי מילר בארכיון האינטרנט כפי שהתפרסם בכתב העת המדעי science.

## קישורים חיצוניים

* ראיון עם סטנלי מילר
* ניסוי מילר-יורי וירטואלי
* הדגמה של ניסוי מילר-יורי 
* סימולציה והסברים על הניסוי 

## הערות שוליים

קטגוריה:ערכים שבהם תבנית בריטניקה אינה מתאימה
מילר-יורי 
קטגוריה:ביוכימיה
קטגוריה:כימיה אורגנית
קטגוריה:ראשית החיים
קטגוריה:1953 במדע
קטגוריה:1953 בארצות הברית
האבות המייסדים של ארצות הברית

ממוזער|250px|50 מהאבות המייסדים וחתימותיהם של כל ה-55
[שמאל|ממוזער|250px|[סצנה ממעמד החתימה על חוקת ארצות הברית, ציור שמן מפורסם המתאר סצנה ממעמד מתן החתימות על חוקת ארצות הברית – צויר על ידי ]]
**[[האבות המייסדים]] של [[ארצות הברית]]** (באנגלית: **Founding Fathers of the United States**) הם קבוצת האישים שחתמה על הכרזת העצמאות של ארצות הברית ב-1776 ועל חוקת ארצות הברית, והשתתפו במלחמת העצמאות האמריקנית כמנהיגים נאמנים למולדת. מאחר שהם מרדו ברשויות הבריטיות, כונו בפיהם מהפכנים ומסיתים. נוסף לחותמים אלה, מספר אישים נוספים נחשבים לאבות המייסדים של ארצות הברית.

## אנשי המפתח
ההיסטוריון  הגדיר שבעה אנשים כ"אבות המייסדים העיקריים" או "אנשי המפתח מבין האבות המייסדים" (the key founding fathers) האנשים הם:
*ג'ורג' וושינגטון
*בנג'מין פרנקלין
*ג'ון אדמס
*תומאס ג'פרסון
*ג'ון ג'יי
*ג'יימס מדיסון
*אלכסנדר המילטון

## נציגי הקונגרס הקונטיננטלי
55 נציגי הקונגרס הקונטיננטלי היוו גוף ייחודי אשר ייצג את שלוש עשרה המושבות במהלך המאה ה-18. רובם ככולם היו אנשים משכילים ובעלי אמצעים אשר הטביעו חותם משמעותי על הקהילות והמדינות שייצגו. כמו כן, 29 מתוכם שירתו בצבא הקונטיננטלי במדים לבנים, דבר שסימל עמדה בכירה (לרבות הנהגה).

הקבוצה הגיעה עם מטען פוליטי רחב. 41 מהנציגים היו חברים בקונגרס הקונטיננטלי ולמעשה, כל 55 הנציגים הגיעו עם רקע פוליטי בעקבות פעולתם במושבות ובמשרדים המקומיים במחוזות (לרבות בתפקידי מושלים ומחוקקים).

השכלת הנציגים הייתה מגוונת. חלקם היו אוטודידקטים כמו בנג'מין פרנקלין, חלקם למדו אצל מורים פרטיים ומחציתם למדו במכללות ואוניברסיטאות ברחבי הקולוניות הבריטיות ומחוץ לגבולות אמריקה. לחלקם אף הוענקו תעודות הוקרה על הישגיהם בלימודים. רוב הנציגים היו אנשי אשכולות אשר שאפו להחזיק ביותר ממשרה אחת. 35 מהם היו עורכי-דין או נהנו מעבודות בתחום המשפט וחלקם אף מונו לשופטים.

מעטים מהנציגים היו עשירים (כדוגמת ג'ורג' וושינגטון ורוברט מוריס), אך מצבם הכלכלי של האחרים נע בין "טוב" ל"מצוין".

רוב הנציגים הגיעו משלוש עשרה המושבות. רק שמונה נציגים נולדו במקומות אחרים (אירלנד, אנגליה, סקוטלנד ואיי הודו המערבית). רבים מהנציגים עברו בין קולוניות ושישה עשר מהם עבדו ביותר מקולוניה אחת. מעטים למדו או סיירו מחוץ לגבולות אמריקה הצפונית.

יחסית לאותה תקופה, תוחלת החיים של הנציגים הייתה גבוהה ועמדה על 67 שנים. רוב הנציגים היו נשואים ואבות. בולט מהם היה רוג'ר שרמן אשר נישא לשתי נשים וגידל 15 ילדים. כ-9 מהם היו חברים בארגון הבונים החופשיים, כ-49 פרוטסטנטים (מתוכם 28 אנגליקנים, כ-8 פרסבירטריאנים, כ-7 שייכים לכנסיות עצמאיות, כ-2 לותרנים, כ-2 שייכים לרפורמה ההולנדית, ו-2 מתודיסטים), כ-3 קתולים, והמעטים הנוספים בעלי אמונות דאיסטיות כלשהן.

## אישים נוספים הנחשבים כאבות המייסדים
* תומאס פיין, שכתב את "שכל ישר" והשפיע על אנשים רבים, בכללם וושינגטון, לתמוך ברעיון העצמאות.
* פטריק הנרי שאמרתו "תנו לי חרות או תנו לי מוות" זכתה לפרסום.
* אית'ן אלן.
* פייטון רנדולף, הנשיא הראשון של הקונגרס הקונטיננטלי.
* ג'ורג' קלינטון, המושל הראשון של מדינת ניו יורק וסגן הנשיא הרביעי.
* רוברט ליווינגסטון, שהיה ממנסחי הצהרת העצמאות של ארצות הברית.
* ג'ון מרשל, שהיה לימים הנשיא הרביעי של בית המשפט העליון של ארצות הברית.

## קישורים חיצוניים

* 
* 

*
קטגוריה:ארצות הברית: היסטוריה
דלוריאן

**דלוריאן** (**De Lorean Motor Company**) הייתה חברה אמריקנית לייצור מכוניות שלא האריכה ימים. הדגם היחיד שייצרה היה הדלוריאן DMC-12, מכונית ספורט חדשנית שהייתה עשויה כולה פלדת אל-חלד ודלתותיה נפתחו כלפי מעלה. מכונית הדלוריאן זכתה לפרסום עולמי כשכיכבה כמכונת הזמן של גיבורי הטרילוגיה הקולנועית "בחזרה לעתיד", שהסרט הראשון בה יצא ב-1985.

החברה הוקמה ב-1975 על ידי ג'ון דלוריאן , איש תעשיית הרכב של דטרויט, שהיה ממנהליה הצעירים והמבטיחים של ג'נרל מוטורס. המימון הושג בחלקו על ידי הלוואות בנקאיות ובחלקו ממשקיעים פרטיים, כולל ג'וני קרסון. ב-1981, לאחר עיכובים רבים, החל ייצור כלי הרכב במפעל שנבנה בבלפסט, צפון אירלנד. כלי הרכב הראשונים שיצאו מפס הייצור סבלו בתחילה מבעיות רבות, בשל הבטחת איכות לקויה.

המכונית יועדה לשוק האמריקאי, אך מחירה היקר (25,000 דולר) ביחס לביצועיה הספורטיביים הבינוניים, יחד עם כשלי שיווק שונים, כמו מכירת מכוניות ללא אחריות ובצבע אחד בלבד, הפכו אותה לכישלון מסחרי. גם שינויים בשערי החליפין בין הליש"ט לדולר פעלו נגדה. רק כ-6,000 מכוניות דלוריאן נמכרו. בנוסף, הנפקת החברה בבורסה לא יצאה אל הפועל משום שהרשות לניירות ערך של ארצות הברית לא אישרה אותה.
ב-1982, רגע לפני קריסתה הסופית של החברה הואשם מייסדה בהברחת סמים. דלוריאן אמנם זוכה לבסוף מאשמה זו, אך התקשה לשקם את שמו הטוב.

החברה פשטה את הרגל ב-1982, עוד לפני שיצא הסרט הראשון בסדרת "בחזרה לעתיד". כך אבדו 2,500 מקומות עבודה וכ-100 מיליון דולר שהושקעו בה. כיום הדלוריאן היא רכב אספנות מבוקש, עם מועדוני מעריצים רבים.

החברה נמצאת כיום בבעלותו של היזם סטפן ויין מיוסטון, טקסס, ומייצרת מכוניות 'דלוריאן' במהדורות מוגבלות במיוחד או על פי דרישה. מחיר המכונית נע כיום בין 57,000 דולר ל-75,000 דולר. המכוניות מורכבות מחלקים מקוריים שיוצרו בשעתו במפעל בבלפסט, ומחלקים חדשים המיוצרים במיוחד. כמו כן עוסקת החברה בשיקום ושיפוץ מכוניות 'דלוריאן' מקוריות ובייצור ושיווק של חלפים עבורן.

## קישורים חיצוניים

* 

קטגוריה:יצרני רכב אמריקאיים
סמל האיטי

**[[סמל]] [[האיטי]]** הראשון אומץ בשנת 1807. מאז עבר הסמל מספר שינויים. צורתו הנוכחית נוצרה בשנת 1986.

הסמל מורכב משישה דגלי האיטי, שלושה מכל צד של עץ דקל. כמו כן מכל צד של הדקל, על פני מדשאה מצויים תותח, תוף, חצוצרה, רובה ועוגן.

מעל הדגל מוצבת מצנפת פריגית המסמלת חירות.

בתחתית הסמל מופיע על קלף מוטו האי בצרפתית: *L'Union Fait La Force* ("איחוד משמעו כוח").

הסמל מופיע על דגלה הצבאי והמדיני של האיטי, אך לא על הדגל האזרחי.

## היסטוריה
השימוש העתיק ביותר בסמל להאיטי ידוע מאז 1807. הסמל הורכב משני תותחים ועצי דקל. הנשיא דאז, אנרי כריסטוף, הכריז על עצמו כמלך האיטי ואימץ סמל מלכותי. הסמל הורכב ממגן צהוב, שבתוכו עוף חול עולה באש שלו ומסביבו 26 כוכבים, ושני אריות מחזיקים את המגן. על המגן היה סרט לבן עליו היה כתוב את המילים Je renais de mes cendres, שפירושם "אני קם לתחייה מהאפר של עצמי". בתחתית הסמל נכתב המוטו Dieu ma cause et mon épée - "אלוהים, מטעמי וחרבי".

בשנת 1814, הסמל השתנה בכך שהאריות הוסרו והמוטו שבתוך המגן שונה ללטינית. שינוי נוסף לסמל היה בשנת 1849, בו הוצגו שני תותחים ועוף החול הוחלף לנשר. הרקע שונה לסגול והמוטו בתחתית הסמל שונה ל-ma patrie et mon épée - "אלוהים, ארצי וחרבי".

מאז, הסמל עבר עוד מספר שינויים.

## סמלים היסטוריים

קובץ:Grand Royal Coat of Arms of France & Navarre.svg|סמל לפני המהפכה הצרפתית (1625–1803)
קובץ:Seal of the State of Haity (Haiti), 1807-1811.png|סמל  (1807–1811) 
קובץ:Royal Coat of arms of Haiti (1811–1814).svg|הסמל של  (1811–1814)
קובץ:Coat of arms of Haiti (1814–1820).svg|הסמל של ממלכת האיטי (1814–1820)
קובץ:Imperial Coat of Arms of Haiti (1849-1859).svg|סמל  (1849–1859)
קובץ:Coat of arms of Haiti.svg|סמל הרפובליקה של האיטי (1859–1964); (1986–הווה)
קובץ:Coat of arms of Haiti (1964–1986).svg|סמל האיטי (1964–1986)


## ראו גם
* דגל האיטי
* המנון האיטי

## קישורים חיצוניים

## הערות שוליים

קטגוריה:האיטי: סמלים לאומיים
האיטי	
האיטי
דרלינג לילי

**דרלינג לילי** (באנגלית: **Darling Lili**) הוא סרט קומדיה רומנטית על רקע מלחמת העולם הראשונה שיצא לאקרנים בשנת 1970 בבימויו והפקתו של בלייק אדוארדס ובכיכובים של זוכת האוסקר ג'ולי אנדרוז ורוק הדסון.

## עלילת הסרט
לילי סמית (ג'ולי אנדרוז) היא זמרת ושחקנית יפהפייה המבדרת את כוחות הברית בעת מלחמת העולם הראשונה. הבוס שלה, קולונל קורט ואן-רוג'ר (ג'ימי קאמפ), מקבל הוראה להעביר את לילי לפריז, צרפת, כדי לפתות
קצין אמריקאי המשרת בצבא הצרפתי בשם ווילאם ליירובי (רוק הדסון). לילי מתחילה לפתות אותו אך עומדת
בדילמה לאיזה צד עליה לעמוד כי היא מתאהבת בו.

בלייק אדוארדס, הבמאי והמפיק של הסרט וגם בעלה של אנדרוז כתב את התסריט במיוחד עבורה. הסרט נועד לשבור את תדמית "מרי פופינס החמודה והמתוקה" אותה קיבלה אנדרוז מסרטיה הקודמים. הסרט גם שימש השראה לסרט מאוחר יותר של אדוארדס, מהומה בהוליווד, בו הוא מתאר כיצד הפך את התדמית של אנדרוז בדרלינג לילי.

### שחקנים
* לילי סמית' - ג'ולי אנדרוז
* ווילאם ליירובי - רוק הדסון
* קולונל קורט ואן רוג'ר - ג'רמי קאמפ

## פרסים
* הסרט הטוב ביותר - טקס פרסי גלובוס הזהב לסרט הקומי - זכה.
* השחקנית הטובה ביותר - טקס פרסי גלובוס הזהב ג'ולי אנדרוז - זכה.
* שיר הנושא - טקס פרסי גלובוס הזהב - זכה.
* שיר הנושא - טקס פרסי האוסקר - זכה.
* תלבושות - טקס פרסי האוסקר - מועמדות.
* פסקול - טקס פרסי האוסקר - מועמדות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים
קטגוריה:סרטי 1970
קטגוריה:סרטי קומדיה
קטגוריה:סרטי ג'ולי אנדרוז
קטגוריה:סרטי בלייק אדוארדס